b'\n_START_ARTICLE_\n129 Antigona\n_START_SECTION_\nOdkritje\n_START_PARAGRAPH_\nAsteroid je 5. februarja 1873 odkril Christian Heinrich Friedrich Peters (1813\xe2\x80\x931890). Poimenovan je po Antigoni iz gr\xc5\xa1ke mitologije.\n_START_SECTION_\nZna\xc4\x8dilnosti\n_START_PARAGRAPH_\nAsteroid Antigona obkro\xc5\xbei Sonce v 4,86 letih. Njegova tirnica ima izsrednost 0,213, nagnjena pa je za 12,218\xc2\xb0 proti ekliptiki. Njegov premer je pribli\xc5\xbeno 125,0\xc2\xa0km, okrog svoje osi pa se zavrti v 4,96 ure._NEWLINE_Opazovanja z radarjem so pokazala, da je sestavljen v glavnem iz zlitine \xc5\xbeeleza in niklja. Verjetno izvira iz jedra telesa, ki je podobno asteroidu 4 Vesta. Te vrste teles imajo razslojeno notranjost.\n_START_SECTION_\nNaravni sateliti\n_START_PARAGRAPH_\nV letu 1979 so na osnovi svetlobnih krivulj poro\xc4\x8dali o verjetnem naravnem satelitu. Na osnovi modelov pa so ugotovili, da ima asteroid Antigona precej pravilno obliko.'